pythainlp/thai-open-data-go-th huggingface dataset:
วิธีกําจัดแมลงหวี่
การกําจัดแมลงหวี่นั้น มีด้วยกันหลายวิธี แต่ก่อนที่เราจะคุยเรื่องการกําจัด เราต้องทําความเข้าใจเรื่องของแมลงหวี่กันก่อนว่า แมลงหวี่นั้นเป็นแมลงที่มีวงจรชีวิตเพียง 14-20 วัน แต่สามารถวางไข่ได้ถึงครั้งละ 400 ฟอง ทําให้เกิดการแพร่พันธุ์ได้อย่างรวดเร็ว
ใบต่างเหรียญ หญ้าคลุมดินที่กําลังมาแรง
ใบต่างเหรียญ หญ้าคลุมดินที่กําลังมาแรง เพราะความเขียวขจีและปลูกง่าย ทําให้กลายเป็นหญ้าสนามที่นักตกแต่งสวนนําไปปูพื้นสนาม โดยไม่ต้องกังวลเรื่องของการรดน้ําให้ปุ๋ยหรือตัดแต่งมากเหมือนหญ้าอื่นๆ โดยทั่วไป เพราะต้นใบต่างเหรียญนั้นเป็นพืชล้มลุกที่เจริญเป็นแนวนอนราบไปกับหน้าดิน จึงไม่สูงรกรุงรัง แต่ก่อนนั้นพืชชนิดนี้เป็นพืชท้องท้องไร่ พบได้ทั่วไปในทุกจังหวัดและเติบโตได้ทุกฤดู สามารถเติบโตได้เองตามธรรมชาติ ทนทานต่อทุกสภาพอากาศ ไม่ต้องการน้ํามาก แผ่กระจายปกคลุมดินได้ดี
ปลาหมอเทศ..การเลี้ยงพ่อแม่พันธุ์เพื่อขยายพันธุ์
ปลาหมอเทศ เป็นปลาน้ําจืดและปลาน้ํากร่อย ที่มีถิ่นกําเนิดอยู่ในทวีปแอฟริกาใต้และประเทศในเขตอบอุ่นถึงร้อน ได้นําเข้ามาในระเทศไทยมากกว่า 500 ปี ด้วยความที่ปลาชนิดนี้มีความสามารถในการแพร่พันธุ์ได้เร็วและเลี้ยงง่าย จึงกลายเป็นที่รู้จักอย่างกว้างขวางในประเทศไทยเรา
มะตูมแขก...มะตูมซาอุ
มะตูมแขก พืชที่มีผลที่ให้กลิ่นคล้ายมะตูม แต่กลับมีใบคล้ายใบของต้นสะเดา จึงเป็นที่มาของื่อหลากหลายที่เกิดขึ้นมา เช่น สะเดามาเลย์และสะเดาบาเรนห์ หรือชื่อมะตูมซาอุ เป็นต้น ทั้งนี้คาดเดากันว่า พืชชนิดนี้ถูกนําเข้ามาในไทย โดยกลุ่มคนไทยที่ไปทํางานในเขตตะวันออกกลางอย่างซาอุดิอาระเบียและบาเรนห์ จึงมีชื่อตามประเทศที่คนไทยเราหิ้วมานั่นเองครับ ซึ่งพืชชนิดนี้มีถิ่นกําเนิดอยู่ในทวีปอเมริกาใต้ ในประเทศบราซิล จึงมีชื่อภาษาอังกฤษที่คนทั่วไปเรียกว่า Brazilian pepper tree ตามถิ่นกําเนิด
การปลูกผักบุ้ง
การปลูกผักบุ้ง ถือว่าเป็นการเริ่มต้นทําการเกษตรง่ายๆ ไม่แตกต่างจากการเพาะถั่วงอก ซึ่งเราสามารถทําได้โดยการปลูกในกระถาง ในตะกร้า หรือจะปลูกแบบไฮโดรโปรนิกส์ก็ได้ แต่สําหรับเพื่อนๆ เกษตรกรที่อยากจะปลูกเป็นอาชีพนั้น อาจจะต้องใส่ใจในรายละเอียดกันมากซักหน่อย ยิ่งสามารถปลูกผักบุ้งแบบปลอดสารเคมีได้ จะยิ่งทําให้ผลผลิตขายได้ราคางาม
ปลาดุกอุย
ปลาดุกอุย ปลาดุกที่ผู้บริโภคในประเทศไทยนิยมรับประทานกันอย่างมาก แม้ว่าจะมีปลาดุกด้าน ซึ่งเป็นปลาดุกอีกชนิดที่เพื่อนๆ เกษตรกรนิยมเพาะเลี้ยงในอดีต แต่กลับไม่ได้รับความนิยมเทียบเท่าปลากดุกอุย เพราะมีเนื้อปลาที่รสชาติถูกปากมากกว่า จึงเกิดการเพาะเลี้ยงปลาดุกอุยเพิ่มมากขึ้นในทั่วทุกภาคของประเทศไทย ตามธรรมชาติแล้วปลาดุกอุยจะอยู่ในแหล่งน้ําจืดต่างๆ ตั้งแต่แม่น้ํา ไปจนถึงท้องนา เพราะสามารถกินอาหารได้ทุกชนิด ทั้งสัตว์น้ําขนาดเล็กและซากสัตว์ต่างๆ
มะเม่า ผลไม้ป่า ส่งมอบคุณค่าสู่เมือง
มะเม่า ผลไม้ป่าลูกจิ๋วพวงโตๆ แม้จะมีผลสีแดงเรื่อ แดงเข้ม แต่กลับถูกจัดอยู่ในวงศ์เดียวกันกับมะขามป้อม ที่พอพูดถึงมะขามป้อมเราคงคิดถึงรสชาติเปรี้ยวชุ่มคอขึ้นมาทันทีเลยนะครับ ด้วยความที่เป็นผลไม้ป่าจึงทําให้คนส่วนใหญ่อาจจะไม่รู้จักกันนัก แต่หากจะนําสรรพคุณมาสาธยายแล้ว หลายคนคงหันมาสนใจพืชชนิดนี้ไม่น้อย
น้ํายาเร่งราก ฮอร์โมนอะไร..ที่ช่วยกระตุ้นราก
การเร่งราก คือการกระตุ้นให้พืชเกิดรากเร็วขึ้นและมีรากที่แข็งแรงมากขึ้น โดยส่วนใหญ่เพื่อนๆ เกษตรกรนิยมนําน้ํายาเร่งรากมาใช้ในพืชที่มีลักษณะเฉพาะที่ออกรากยากโดยเฉพาะในการขยายพันธุ์แบบปักชําและตอนกิ่งที่จะต้องเกิดรากบนต้นแม่พันธุ์เลย ซึ่งใช้เวลานานกว่าจะออกราก จึงต้องมีสารกระตุ้นเพื่อให้เกิดรากกัน เพราะการที่พืชมีระบบรากที่ดีนั้นจะทําให้พืชได้รับธาตุอาหารและน้ําได้ดี ทําให้พืชเติบโตให้ผลผลิตได้เต็มที่ในเวลาที่รวดเร็วขึ้น ทําให้เราได้รับรายได้ไวขึ้นตามมาด้วย การเลือกใช้น้ํายาเร่งรากที่ดีนั้น จะต้องเน้นคุณสมบัติทั้งเร่งให้เกิดรากมาก รากสมบูรณ์แข็งแรง ขยายตัวได้ดี ทําให้ต้นพืชแข็งแรง และต้านโรค ต้านแมลงได้ด้วย
กุ้งก้ามแดง
กุ้งก้ามแดง ชื่อนี้คนทั่วไปอาจจะไม่คุ้นหูเท่ากุ้งก้ามกราม แต่หากจะเรียกว่า กุ้งเครย์ฟิช หรือล็อบสเตอร์น้ําจืดแล้ว หลายคนอาจจะคุ้นหู เพราะถือว่าเป็นสัตว์น้ําที่นํามาปรุงอาหารเลิศรส ระดับภัตตาคารหรูที่นักชิมส่วนใหญ่จะคุ้นเคยกันดี กุ้งชนิดนี้เป็นสัตว์น้ําเศรษฐกิจที่กําลังมาแรง และเป็นพันธุ์สัตว์น้ํานําเข้ามาจากต่างประเทศ การที่ใครจะเลี้ยงได้นั้นจะต้องปฏิบัติตามมาตรการ การควบคุมตามกฎกระทรวงและระเบียบต่างๆ ของกระทรวงเกษตรและสหกรณ์ เพื่อป้องกันไม่ให้เกิดผลระทบต่อสัตว์น้ําภายในประเทศ และต้องมีการควบคุมโรคอย่างใกล้ชิด
ดอกมะละกอ
ดอกมะละกอ เป็นส่วนหนึ่งของต้นมะละกอที่เราอาจจะไม่ได้ใส่ใจกันมากนัก แต่สําหรับเพื่อนๆ เกษตรกรมือใหม่ที่สนใจจะปลูกมะละกอเพื่อเป็นการค้านั้น จําเป็นอย่างยิ่งที่ต้องศึกษาในรายละเอียด เพราะดอกมะละกอนั้นมีผลต่อผลผลิตของเราอย่างมากเลยครับ เบื้องต้นเราต้องรู้กันก่อนว่า ต้นมะละกอในหนึ่งต้นจะมีทั้งดอกตัวผู้ ตัวเมีย และดอกสมบูรณ์เพศ
ต้นยางอินเดีย ต้นไม้ฟอกอากาศ
ต้นยางอินเดีย ต้นไม้ที่ถูกส่งผ่านความเชื่อกันมาช้านานว่าเป็นไม้ต้องห้ามในการปลูกไว้ภายในรั้วบ้าน ถือว่าเป็นต้นไม้แห่งความตาย ตามความเชื่อที่ว่า ในการทําพวงหรีดที่ใช้ในงานศพนั้น มักจะนําใบยางอินเดียซึ่งมีความแข็งแรงและทนทานไปใช้เป็นวัสดุในการประดิษฐ์พวงหรีด จึงกลายเป็นความเชื่อว่าต้นยาอินเดียเป็นต้นไม้แห่งงานศพ ทั้งที่ในแง่ของพฤกษศาสตร์และภูมิสถาปัตยกรรม อาจจะมีกุศโลบายเพียงว่า ไม่ควรปลูกไว้ใกล้บ้านหรืออาคาร เพราะต้นยางอินเดียมีรากห้อยย้อยจากลําต้นลงดิน ที่แผ่เร็วและไกล ซึ่งเมื่อแผ่ไปจนถึงฐานรากของอาคารจะสร้างความเสียหายแก่บ้านเรือนได้
ฮาโวเทีย ไม้ประดับทนแล้ง
ฮาโวเทีย เป็นหนึ่งในไม้ประดับอวบน้ําที่เป็นนิยมในท้องตลาด ที่นักสะสมนิยมนําไปประดับภายในอาคาร โดยเฉพาะอย่างยิ่งการนําไปประดับที่โต๊ะทํางาน  ด้วยความที่พืชชนิดนี้มีลวดลายของใบที่มีเอกลักษณ์ของแต่ละต้น โดยถูกค้นพบขึ้นเมื่อ 200 ร้อยกว่าปีที่ผ่านมาโดยหมอชาวฝรั่งเศส แรกเริ่มถูกจัดให้เป็นกลุ่มเดียวกันกับว่านหางจระเข้ แต่ตอนหลังจึงถูกแยกออกมาเป็นสกุลใหม่ชื่อฮาโวเทียจนมาถึงปัจจุบัน
กากมะพร้าว ของเหลือที่ใช้ประโยชน์ได้
กากมะพร้าว ไม่ใช่กาบมะพร้าว แม้ว่าชื่อจะใกล้เคียงกันแต่ไม่เหมือนกันครับ กาบมะพร้าวคือส่วนหนึ่งของเปลือกมะพร้าว แต่กากมะพร้าวนั้นคือส่วนของเนื้อมะพร้าวที่เหลือจากการที่เราคั้นเอาน้ํากะทิออกมาแล้ว หรือจะเป็นกากของเหลือของเนื้อมะพร้าวหลังจากที่ถูกสกัดเอาน้ํามันมะพร้าวมาใช้ประโยชน์ไปแล้ว ซึ่งโดยทั่วไปเราจะโยนทิ้งถังขยะ ไม่ได้นําไปใช้ประโยชน์ต่อ ทั้งที่ในกากมะพร้าวนั้นยังมีโปรตีนที่ดีหลงเหลืออยู่และยังมีกากใยสูง สามารถนํามาใช้เป็นอาหารสัตว์ และสามารถนํามาบํารุงพืชได้อีกด้วย
หนอนแก้ว แมลงที่ต้องป้องกัน
หนอนแก้ว คือ หนอนที่เป็นตัวอ่อนของผีเสื้อหัวกะโหลก เป็นแมลงศัตรูที่สําคัญของเพื่อนๆ เกษตรกรไม่น้อยเลยครับ อย่างเช่นการระบาดของหนอนแก้วชอนใบมะเขือเทศเมื่อปี 2562 ที่ผ่านมาที่ก่อความเสียหายให้แก่เพื่อน ๆ เกษตรกรในประเทศพม่า อินเดียและเนปาล อย่างมาก แม้จะไม่มีการระบาดในบ้านเรา แต่ก็เป็นเรื่องที่เราต้องเรียนรู้และใส่ใจกันก่อนที่จะเกิดปัญหาขึ้นตามมา หนอนแก้วชอนใบนี้ มักจะเข้าทําลายใบของพืชหลัก ก่อนที่จะชอนไชไปถึงผลด้วย โดยพืชที่หนอนชนิดนี้มักเข้าทําลาย พืชต่างๆ ทั้งพืชสวนและพืชไร่ ซึ่งเมื่อเกิดการระบาดนั้นจะก่อให้เกิดความเสียหายต่อพืชผลมากกว่า 80% กันเลยครับ
หญ้าแห้วหมู วัชพืชสมุนไพรนานาชาติ
หญ้าแห้วหมู เป็นหญ้าที่เราพบเห็นได้โดยทั่วไป แต่คนส่วนใหญ่อาจไม่รู้จักชื่อมาก่อนเลย เพราะอาจจะคิดว่าหญ้าก็คือหญ้า หญ้าแห้วหมูนั้นเป็นไม้ล้มลุกจําพวกหญ้า มีลําต้นอยู่ใต้ดินที่เราเรียกกันว่าเหง้า มีรูปทรงกลมลักษณะเป็นหัว มีตาเกิดขึ้นเยอะ ไหลของหญ้าแห้วหมูสามารถแตกออกได้กว้าง เมื่อแตกหัวใหม่จะเติบโตขึ้นเป็นลําต้นบนดิน ใบจะผลิเป็นกาบใบบริเวณลําต้น หุ้มทับซ้อนกันตั้งตรงคล้ายลําต้น ลักษณะของใบจะยาว เรียว ปลายแหลม แตกดอกที่ยอดหญ้าสีเขียวแล้วแตกเป็นช่อย่อยสีน้ําตาลอีกจํานวนหนึ่ง ให้ผลเล็กสีน้ําตาลแก่
ข้าวโพดข้าวเหนียว พืชไร่ที่ใคร ๆ ก็ต้องการ
ข้าวโพดข้าวเหนียวเป็นข้าวโพดชนิดหนึ่งจากการจําแนกข้าวโพดออกมาเป็น 6 พันธุ์ตามลักษณะเมล็ดข้าวโพด  ได้แก่ ข้าวโพดหัวแข็ง ที่มีเมล็ดกลม ผิวเรียบ เนื้อเมล็ดมีความแข็ง โดยมีแป้งอ่อนอยู่ตรงส่วนกลางของเมล็ด อีกชนิดหนึ่งที่มีลักษณะคล้ายกันแต่มีส่วนยุบลงบริเวณตรงกลางของเมล็ดข้าวโพด มีชื่อว่าข้าวโพดหัวบุ๋ม ขณะที่ข้าวโพดที่เรานิยมนํามาทําเป็นป๊อบคอร์นนั้น จะมีขนาดเมล็ดที่เล็ก เปลือกนอกหนาและเหนียว มีทั้งลักษณะเมล็ดแหลมและเมล็ดกลม เมื่อนํามาอบด้วยความร้อนสูงจะเกิดการแตกตัวพองออกมา ส่วนของข้าวโพดแป้งจะเป็นเมล็ดแป้งอ่อนทั้งหมด ข้าวโพดหวานเมล็ดมีความอ่อนเหมาะในการนํามาต้มหรือย่างรับประทาน และที่กําลังฮิตมาแรงสุดในตลาดข้าวโพดเพื่อการบริโภค คือ  ข้าวโพดข้าวเหนียว ที่มีเนื้อเมล็ดนุ่มหนึบ เมล็ดมีทั้งสีขาวขุ่น สีเหลือง สีน้ําตาลอ่อน และ สีม่วง
กล้วยตานี ราชินีแห่งกล้วย
กล้วยตานี เป็นกล้วยที่เราได้ยินชื่อมายาวนาน โดยแต่ละท้องถิ่นก็จะเรียกชื่อแตกต่างกันไป บางพื้นที่อาจเรียกว่า “กล้วยผี” เพราะคําว่า ตานี นั้น ไปพ้องกับเรื่องราวของ ผีตานี นั่นเองครับ จนมีความเชื่อว่า ต้นกล้วยตานีนั้นเป็นต้นกล้วยผีห้ามปลูกในบ้านกันเลยทีเดียว ทั้งที่ความจริงแล้ว เหตุผลที่คนไม่นิยมปลูกกล้วยตานีในบ้านนั้น เป็นเพราะอาจจะทําให้กล้วยพันธุ์อื่นๆ ที่ปลูกไว้อยู่แล้วกกลายพันธุ์นั่นเองครับ จนทําให้กล้วยตานีกลายเป็นกล้วยที่หายากมากในปัจจุบัน
โรคพืช รู้ไว้ ป้องกันความเสียหายได้
โรคพืช แค่ได้ยินเราก็ไม่อยากจะให้เกิดขึ้น แต่ในอาชีพเกษตรกร เราคงหนีปัญหาเหล่านี้ไปไม่ได้ สิ่งที่เราจําเป็นต้องเตรียมการเพื่อรับมือ คือความรู้อย่างถ่องแท้ ว่าโรคพืชนั้น คืออาการที่ผิดปกติของพืชที่เกิดขึ้นในแต่ละส่วนของพืช ตั้งแต่ส่วนของรากไปจดปลายยอดของต้นพืช ดังนั้นการรับมือกับโรคพืชนั้น เราต้องมีการเลือกวิธีการต่างๆ เพื่อให้พืชสามารถอยู่รอด และให้ผลผลิตตามที่เราตั้งเป้าไว้ โดยไม่กระทบต่อสิ่งแวดล้อมและไม่เกิดต้นทุนที่สูงเกินไป
เห็ดแครง ตลาดกว้าง สรรพคุณมาก
เห็ดแครง เห็ดพื้นบ้าน ที่ถูกนํามาประกอบเป็นอาหารในหลายประเทศแถบเอเชีย สําหรับในบ้านเรานั้นจะพบว่าหลายจังหวัดในภาคเหนือภาคตะวันออกเฉียงเหนือและทางภาคใต้ นํามาเป็นวัตถุดิบที่ใช้เพื่อปรุงเมนู เห็ดแครงหมก ผัด แกง หรือนํามาตําเป็นน้ําพริกเห็ด แต่น้อยคนนักจะทราบว่าเห็ดจัดเป็นยาบํารุงชั้นเยี่ยมของชาวญี่ปุ่น ชาวเกาหลี และชาวจีน ที่นิยมนํามาต้มเป็นน้ําซุปและนํามาปรุงอาหารเพื่อรับประทานเพื่อได้ทั้งความอิ่มอร่อยและสรรพคุณทางยาอีกด้วย โดยในประเทศญี่ปุ่นนั้น ยังได้มีการนําเห็ดชนิดนี้มาใช้รักษาผู้ป่วยโรคมะเร็งร่วมกับยาแผนปัจจุบัน แม้ว่าจะไม่มีผลอย่างชัดเจน แต่พบว่าผู้ป่วยที่ทานสารสกัดจากเห็ดชนิดนี้ร่วมกับยา มีอายุยืนยาวกว่าผู้ป่วยที่รักษาด้วยยาแต่เพียงอย่างเดียว
มะม่วงแรด
มะม่วงแรด หนึ่งในพันธุ์มะม่วงยอดนิยมของคนไทยเรา ยิ่งเป็นมะม่วงที่รับประทานดิบคู่น้ําจิ้มกะปิโหว่ น้ําปลาหวานด้วยแล้ว เรียกว่าไม่เป็นสองรองใครเลยครับ และเป็นพันธุ์ที่มีจุดเด่นชัดเจน แค่สังเกตเห็น”นอ”หรือส่วนแหลมที่ยื่นออกมาตรงผลมะม่วงก็รู้ได้เลยว่าเป็นมะม่วงแรดตัวจริง มะม่วงชนิดนี้จะมีผลรีมน สีผิวตอนดิบจะเป็นสีเขียวอมเหลืองจางๆ สีอ่อนกว่ามะม่วงพันธุ์อื่นๆ เนื้อผลจะมีสีเขียวอมเหลือง กรอบ รสเปรี้ยว มีเสี้ยน นอกจากนําผลดิบมาจิ้มน้ําปลาหวานแล้ว ยังนํามาสับทําส้มตําหรือยําก็ได้ครับ
ต้นกระทิง
ต้นกระทิง ต้นไม้ขนาดกําลังดี ให้ดอกงดงามจนถูกกล่าวถึงในวรรณคดีโบราณโดยพระยาสมุทรโวหารน้อย อาจารยางกูร ในวรรณคดีเรื่อง “พรรณพฤกษา” จนเป็นที่รู้จักกันอย่างกว้างขวาง ต้นไม้ชนิดนี้มีถิ่นกําเนิดในประเทศอินเดียและตามหมู่เกาะต่าง ๆ ในอินโดจีน  ส่วนในไทยเรานั้นมีชื่อเรียกแตกต่างกันไปตามท้องที่ เช่น สารภีทะเล เนาวกาน และ กากระทิง เป็นต้น
พืชไร่ คืออะไร
พืชไร่พืชสวน เป็นคําที่เราหลายคนอาจเคยได้ยินกันบ่อยครั้ง แต่อาจจะแยกไม่ออกว่าพืชชนิดไหนเป็นพืชสวน พืชชนิดไหนเป็นพืชไร่ อันที่จริงแล้ว พืชไร่ คือ พืชที่เราเพาะปลูกบนพื้นที่ดอนหรือพื้นที่ลุ่มที่กว้างใหญ่ เป็นพืชล้มลุก ที่อาจมีอายุหลายปีหรือปีเดียวก็ได้ขึ้นอยู่กับวงจรชีวิตที่แตกต่างกันไปตามชนิดของพืช เช่น มันสําปะหลัง อ้อย สับปะรด เป็นต้น
สมอไทย ไม่ใช่สมอเทศ
สมอไทย เป็นไม้ยืนต้นที่พบได้ในป่าทั่วไป รวมไปถึงหัวไร่ปลายนา ที่มีความสูงเหนือระดับน้ําทะเลมากกว่า 1,000 เมตร สมอไทยถูกนํามาใช้ประโยชน์หลายอย่าง เช่น นําเนื้อไม้จากลําต้นไปใช้ทําเครื่องไม้เครื่องมือต่างๆ เปลือกไม้ของลําต้นและผลสามารถนําไปใช้ในการย้อมผ้าให้ดําและยังนํามาฟอกหนังได้ด้วย และโดยเฉพาะในเรื่องการนํามาใช้เป็นอาหารและยา โดยว่ากันไปตามลักษณะความสดและรสชาติของผล ซึ่งออกฤทธิ์ไม่เหมือนกัน ผลที่ยังอ่อนอยู่จะมีรสเปรี้ยว แต่เมื่อแก่จะมีรสฝาด ขม อมเปรี้ยว  หวานปลายลิ้น เมล็ดมีรสขม ซึ่งสามารถนําผลสมอไทยมาใช้เป็นยาแกท้องผูก ขับไปร้อนในร่างกาย ถอนพิษไข้ บรรเทาอาการแน่นท้อง ขับเสมหะ ลดอาการคลื่นเหียน ส่วนรสขมของเมล็ดนั้น ช่วยให้เจริญอาหารมากยิ่งขึ้น
ตะพาบ เลี้ยงได้ ต้องวางแผนดี
ตะพาบ หรือตะพาบน้ํา คือ สัตว์ครึ่งบกครึ่งน้ํา ที่อาศัยและเจริญเติบโตอยู่ในแหล่น้ําจืดต่างๆ ทั้งลําคลอง ลําธาร บึงน้ําทั่วประเทศ โดยแต่เดิมนั้นประชากรตะพาบน้ํามีให้คนโบราณพบเห็นได้ทั่วไป แต่เมื่อโดนจับมาปรุงเป็นอาหารกันมากขึ้น ทําให้กลายเป็นหนึ่งในสัตว์ที่หายาก เพราะธรรมชาติของสัตว์ชนิดนี้สามารถขยายพันธุ์และเจริญเติบโตได้ทันการบริโภคของมนุษย์ และเมื่อเกิดการขาดแคลน ก็ย่อมกลายเป็นช่องทางการตลาดที่สําคัญในการผลิตตะพาบน้ําออกมาขายในตลาด จนทําให้เพื่อนๆ เกษตรกรหันไปนําเข้าพันธุ์ตะพาบน้ําเพื่อเลี้ยงเชิงพาณิชย์เข้ามาจากต่างประเทศ เพื่อขยายพันธุ์และเพาะเลี้ยงออกสู่ตลาดกันมากขึ้น
บ่อเลี้ยงปลา ความใส่ใจตั้งแต่เริ่มเพื่อผลผลิตชั้นเยี่ยม
บ่อเลี้ยงปลา คือปัจจัยพื้นฐานในการทําฟาร์มปลา ซึ่งมีผลต่อปริมาณและคุณภาพของผลผลิต โดยทั่วไปแล้วฟาร์มปลานั้นสามารถทําได้ตั้งแต่ฟาร์มขนาดเล็กไปจนถึงฟาร์มขนาดใหญ่ขึ้นอยู่กับทุนรอนและความมุ่งหวังในการทําฟาร์ม รวมไปถึงขนาดของพื้นที่และแหล่งชลประทานว่ามีเพียงพอต่อการเลี้ยงปลาแค่ไหน โดยการทําฟาร์มปลานั้นอาจจะทําแบบครบวงจรตั้งแต่การเพาะพันธุ์ไปจนถึงได้ผลผลิตพร้อมนําไปขายในตลาด หรือจะเป็นการทําฟาร์มที่ผลิตเพียงบางช่วงการเจริญพันธุ์ของปลา เช่นฟาร์มเพาะพันธุ์ปลา ฟาร์มอนุบาลปลา เป็นต้น
ศัตรูพืช เรื่องที่ต้องปราบ
ศัตรูพืช แค่ได้ยินคํานี้ เพื่อนๆ เกษตรกรทั้งหลายก็คงถอนหายใจตามๆ กันไป เพราะเป็นปัญหาที่น่าหนักอกหนักใจคู่กับการทําเกษตรกรรมมาตลอด ว่ากันว่าศัตรูพืชทําให้ผลผลิตที่เราได้จากการทําการเกษตรลดลงมากกว่า 25% แม้ว่าเราต่างหาวิธีการต่างๆ มาควบคุมและกําจัดศัตรูพืชเหล่านี้แล้วก็ตาม ซึ่งทําให้เกิดเป็นต้นทุนการผลิตที่ไม่น้อยกันเลย สําหรับเพื่อนๆ เกษตรกรมือใหม่นั้น อาจจะต้องทําความเข้าใจเรื่องราวของศัตรูพืชให้ถ่องแท้กันก่อนที่จําสามารถควบคุมและกําจัดได้อย่างถูกต้องนะครับ
แค ผักพื้นบ้านมหัศจรรย์
แคเป็นผักพื้นบ้านที่ปลูกอยู่ในประเทศไทยเรามาช้านาน เป็นต้นไม้ที่ให้ผลผลิตเป็นสมุนไพรให้ผู้คนได้ใช้ประโยชน์เป็นทั้งอาหารและยาที่เกิดขึ้นมาตามธรรมชาติ ที่คนโบราณมักนําดอกแคที่บานเต็มที่ในช่วงปลายฝนต้นหนาว ที่อากาศกําลังเปลี่ยนแปลง ทําให้เด็กๆ อาจจะเจ็บไข้ได้ง่าย นํามาปรุงเป็นอาหาร ทั้งแกง ผัด และลวก มารับประทานเพื่อป้องกันอาการป่วยไข้ แต่ในปัจจุบันเมื่อชุมชนเมืองขยายตัวเพิ่มขึ้น พื้นที่สําหรับผักพื้นบ้านเริ่มหดตัวลง ทําให้ต้นแคมีปริมาณลดน้อยลง จนจําเป็นต้องมีการปลูกต้นแคเพื่อนําดอก ฝักอ่อน ใบและยอดที่มีโปรตีนสูงมาบรรจุใส่บรรจุภัณฑ์ขายขึ้นห้างให้แก่คนเมืองที่ใส่ใจสุขภาพ ทําให้แคกลายเป็นผักเศรษฐกิจที่สร้างรายได้ได้ดีทีเดียวครับ
เชื้อราไตรโคเดอร์มา จุลินทรีย์มหัศจรรย์
เชื้อราไตรโคเดอร์มา คือจุลินทรีย์ประเภทเชื้อราที่สามารถพบได้ในอินทรียวัตถุและในรากของพืช รวมไปถึงเศษซากต่างๆในดิน ทั้งซากสัตว์และซากพืช ถือเป็นเชื้อราปฏิปักษ์ที่นํามาใช้ประโยชน์ในการป้องกันโรคในพืชที่เกิดจากเชื้อรา เช่น โรครากและโคนเน่าในไม้ผล โรคกล้วยตายพราย โรคโคนและกล้าเน่าในพืชไร่ โรคใบไหม้ใบด่างใบแห้งในต้นข้าว เป็นต้น ซึ่งสาวนใหญ่เป็นโรคที่มาจากทางดิน ซึ่งการนําเชื้อราไตรโคเดอร์มามากําจัดโรคพืชเป็นวิธีการที่ช่วยให้เพื่อนๆ เกษตรกรลดค่าใช้จ่ายในการใช้สารเคมีลง และยังช่วยให้เกิดความปลอดภัยต่อสุขภาพของเราอีกด้วย
ไม้กฤษณา ไม้หอมจ้าวตลาด
ไม้กฤษณา หรือไม้หอม เป็นไม้ทรงคุณค่าที่มีมาแต่โบราณ เป็นไม้ที่มีราคาแพง จนถูกขนานนามว่าเป็นไม้ของพระเจ้า โดยมีชื่อเรียกที่แตกต่างกันไปในแต่ละท้องถิ่นอีกด้วยครับ ในจังหวัดบุริรัมย์นั้นจะเรียกว่าสีเสียดน้ํา จันทบุรีจะเรียกว่าตะเกราน้ํา ในภาคตะวันออกและภาคใต้จะเรียกว่า ไม้หอมหรือไม้พวงมะพร้าว ส่วนชาวปัตตานี มาเลเซียนั้นเรียกว่ากายูการู กายูกาฮู กายูดึงปู ส่วนในภาษากะเหรี่ยงจะถูกเรียกว่าเซงเคง และกะเหรี่ยงในแม่ฮ่องสอนนั้นเรียกต่างไปว่า ชควอเซ ชควอสะ คนเมืองจะเรียกว่า ปอห้า ในภาษาบาลี เรียกว่า อครุ ตคร และในจีนจะเรียกว่า ติ่มเฮียง ซึ่งมีความหมายแปลว่าไม้หอมที่จมน้ําครับ
ไผ่เลี้ยง เพาะไว้แต่งสวน เพิ่มรายได้
ต้นไผ่เป็นพืชไม้ นําไปใช้ประโยชน์​ได้หลากหลายอย่าง เช่น การนําหน่อไม้มากินเป็นอาหาร นําไม้ไผ่มาทําเป็นเครื่องมือ เครื่องครัวต่าง ๆ อย่างเช่น ตระกร้าสาน กระจาด กระติบข้าวเหนียว กระบุง ของใช้เฟอร์นิเจอร์​ งานหัตถกรรม​ฝีมือ​ รวมทั้งการนําต้นไผ่มาปลูกเพื่อใช้ในการตกแต่งภายใน​สวน เพื่อความสวยงามที่ผสมผสาน​กับธรรมชาติ​ได้อย่างลงตัวครับ
ถาดเพาะกล้า
ถาดเพาะกล้า นับว่าเป็นอุปกรณ์เกษตรที่ได้รับความนิยมในการนําใช้เพาะชําต้นกล้า เพราะมีข้อดีในการช่วยให้การย้ายต้นกล้าเพื่อลงแปลงปลูก ทําได้สะดวกมากยิ่งขึ้น ในการเพาะเลี้ยงไม้ดอกและผักต่าง ๆ เพื่อการค้า ซึ่งจําเป็นต้องผลิตในปริมาณสูง การเพาะเมล็ดในปัจจัยแวดล้อมที่เอื้อต่อการเจริญเติบโต ก่อนที่จะย้ายต้นกล้าลงปลูกในแปลงนั้น เรามักจะเลือกใช้เมล็ดพันธุ์คุณภาพที่ดีและมีราคาสูง และจําเป็นต้องใส่ใจอย่างใกล้ชิดในช่วงเริ่มต้น การเพาะเมล็ดในถาดเพาะเมล็ดจึงเป็นอุปกรณ์ที่สามารถวางไว้ใกล้ตัวเรา ทําให้มีโอกาสในการดูแลต้นกล้ามากขึ้น ช่วยลดความเสี่ยงเรื่องการตายของต้นกล้า และเรื่องของโรคและแมลงศัตรูพืชต่างๆ และที่สําคัญคือทําให้เราประหยัดเมล็ดพันธุ์ได้ด้วย
บอน ไม้ประดับสะสม หลากหลายตัวเลือก
บอน  เป็นพืชประดับ ที่ปลูกเพื่อเชยชมความงามของใบซึ่งมีสีสันสวยงามแตกต่างกันไปในแต่ละต้น มีถิ่นกําเนิดในเขตป่าร้อนชื้นในประเทศสหรัฐอเมริกา ปัจจุบันในประเทศไทยเรานิยมเลี้ยงบอนสีกันอย่างกว้างขวาง กลายเป็นของสะสมที่คนรักไม้ประดับให้ความสนใจ เพราะเป็นพืชที่ปลูกได้ง่าย สามารถปลูกในพื้นที่ที่จํากัด ทั้งในอาคารและในคอนโดมิเนียม
ถังพ่นยา อีกอุปกรณ์การเกษตรที่สําคัญ
ถังพ่นยา คืออุปกรณ์การเกษตร หรือเครื่องมือการเกษตรชิ้นหนึ่ง ที่เรามักจะมีติดบ้านติดสวน เพื่อใช้ในการพ่นน้ํายากําจัดศัตรูพืชให้แก่พืชผลในสวนของเรา แม้ว่าในปัจจุบันเกษตรกรบางส่วนหันมาใช้สมุนไพรหรือชีวภัณฑ์มาควบคุมแมลงมากกว่าสารเคมีแล้ว แต่ถังพ่นยาก็ยังคงมีความสําคัญอยู่เช่นเดิม เพราะโดยทั่วไปสมุนไพรที่เราใช้เพื่อกําจัดศัตรูพืชนั้นจะใช้น้ําเป็นตัวทําละลายให้สมุนไพรออกฤทธิ์หรือตัวนําพา และจะต้องใช้เครื่องพ่นยาเข้ามาช่วยในการพ่นน้ําสมุนไพรเพื่อให้เกิดการกระจายตัวของละอองสมุนไพรได้ดี ถังพ่นยานั้นเหมาะสําหรับการใช้งานในสวนที่ไม่กว้างมาก หากมีพื้นที่เพาะปลูกมากก็อาจจะต้องใช้เครื่องพ่นประเภทที่มีเครื่องยนต์มาทํางานแทนครับ
กุ้งการ์ตูน สุดยอดกุ้งนักล่า
กุ้งการ์ตูน  ไม่ใช่ปลาการ์ตูนนะครับ เป็นสัตว์น้ําสวยงามที่ได้รับความนิยมจากนักสะสมสัตว์น้ําทะเลสวยงามในการนํามาเลี้ยงในตู้ เพราะสีสันที่โดดเด่นสะดุดตา เป็นหนึ่งในสัตว์ทะเลที่ไม่มีกระดูกที่ได้รับการยอมรับว่าสวยที่สุดในโลก จนถูกตั้งชื่อว่า “กุ้งสีสวย” ยิ่งเมื่ออยู่ท่ามกลางแหล่งปะการังใต้ทะเล ยิ่งฉายแสงความสดสวยได้อย่างชัดเจน และไม่ค่อยพบในทะเลอื่นๆ นอกจากแถบฮาวาย อินโด-แปซิฟิก รวมทั้งประเทศไทยเราด้วย ส่วนใหญ่จะพบได้ตามแนวปะการังน้ําลึก มีลักษณะคล้ายตั๊กแตน มีขนาดลําตัวยาวประมาณ 2 นิ้ว ตัวเมียมีขนาดลําตัวใหญ่กว่าตัวผู้มาก และเป็นกุ้งที่รักคู่มาก จะไม่ยอมห่างคู่เกินกว่า 1 ระยะช่วงตัวและร่วมมือกันจับเหยื่อเป็นอาหารไปพร้อมๆ กันครับ
เป็ดไข่ เลี้ยงง่ายกว่าที่คิด
เป็ดไข่ ถูกนํามาเลี้ยงเพื่อให้ผลผลิตแก่เกษตรกรไทยเรามานานแล้ว เพราะเป็ดเป็นสัตว์ที่เลี้ยงง่าย ยิ่งเป็นช่วงหลังฤดูเกี่ยวข้าว เป็ดจะเดินไปหาข้าวที่หล่นบนทุ่งนากินได้เอง ไม่ต้องหาอาหารมาลี้ยงให้ยุ่งยาก ไม่ต้องมีแหล่งน้ําให้เป็ดว่ายเหมือนเป็ดเนื้อ แค่มีน้ํากินก็เพียงพอแล้ว และใช้ระยะเวลาในการเลี้ยงไม่นานก็ได้ไข่ไว้รับประทานและนําไปขายได้ เลี้ยงได้ในทุกจังหวัดทั่วประเทศไทย แต่ยิ่งอยู่ใกล้ทะเลจะยิ่งดี เพราะมีซากปลา ซากหอยตามชายหาดให้เป็ดได้กินเป็นอาหาร
ใบกล้วย สําคัญไฉนต่อผู้ปลูก
ใบกล้วย เป็นส่วนสําคัญของต้นกล้วย ที่เราสามารถตัดมาใช้ประโยชน์ได้หลายอย่าง ตั้งแต่ตัดใบกล้วยแล้วเลาะเอาเฉพาะใบตองมาใช้ห่อข้าวของและอาหารต่าง ๆ ทั้งคาวหวานก่อนนําไปปรุงสุก เช่น ห่อหมก และข้าวต้มมัด เป็นต้น และเรายังพบเห็นในต่างจังหวัดที่แม่ค้าแม่ขายในตลาดยังคงใช้ใบตองห่ออาหารขาย โดยเฉพาะในพื้นที่ทางภาคเหนือหลายจังหวัด ซึ่งถือว่าเป็นการลดโลกร้อนไปในตัว เพราะอย่างน้อยใบตองก็ย่อยสลายไปตามธรรมชาติโดยใช้ระยะเวลาไม่นานเท่ากับถุงพลาสติก และใบตองยังสามารถนําไปประดิษฐ์เป็นบายศรีและพานพุ่มต่างๆ ได้ จนทําให้คนในเมืองที่มีพื้นที่จํากัด จําเป็นต้องหาซื้อมาใช้ประโยชน์ กลายเป็นอาชีพสร้างรายได้จากใบกล้วยขึ้นมา สร้างเม็ดเงินไม่น้อยให้แก่เพื่อนๆ เกษตรกรผู้ปลูกกล้วย ขายได้ทั้งกล้วย ขายได้ทั้งใบ มีพื้นที่ 3-4 ไร่ ปลูกกล้วยไว้ บริหารดีๆ ก็รับรายได้เรือนแสนกันแล้วครับ
ต้นหวาย หน่อกินได้ ลําต้นใช้งานดี
หวาย เป็นคําที่เราน่าจะคุ้นชินกันมานาน แต่อาจจะคิดไม่ออกว่าหน้าตาของต้นไม้ชนิดนี้เป็นอย่างไร เพราะส่วนใหญ่ที่เรารู้จักหวาย คือเฟอร์นิเจอร์หวาย ตะกร้าหวายที่เห็นกันทั่วไป แต่ต้นหวายจริง ๆ แล้วมีนับร้อยๆ ชนิด ทั่วทุกประเทศ โดยพบมากที่สุดในทวีปเอเชียบริเวณร้อนชื้นและพื้นที่ในแนวเส้นศูนย์สูตร หวายที่พบในประเทศไทยเราเท่าที่มีการสํารวจและบันทึกไว้ มีจํานวนถึง 50 ชนิดกันเลยครับ
พืชคลุมดิน เพื่อป้องกันการกัดเซาะและชะล้างพังทลายของดิน
พื้นที่ยิ่งลาดเอียงยิ่งต้องใส่ใจการปลูกพืชคลุมดิน และยังมีประโยชน์ในการเพิ่มปริมาณน้ําในดิน ช่วยควบคุมโรคและกระตุ้นความหลากหลายทางชีวภาพ การปลูกพืชคลุมดินจึงถือว่าเป็นการลงทุนระยะยาวในการปรับปรุงสมบัติดินและเป็นการวางแผนในการจัดการฟาร์ม ซึ่งจะช่วยเพิ่มอินทรียวัตถุให้กับดิน แม้ว่าช่วงเริ่มต้นปลูกพืชคลุมดินจะไม่ได้ผลเท่าที่ควร จะมีต้นที่ตายบางส่วน ทําให้เราต้องลงทุนปลูกซ่อม และอาจจะต้องใช้เวลาระยะหนึ่งเพื่อกําจัดหญ้าวัชพืช เพื่อรอให้พืชนั้นสามารถคลุมดินได้เต็มบริเวณ จึงจะลดการดูแลลงได้ แต่เมื่อเวลาผ่านไปการลงทุนจะให้ผลตอบแทนที่คุ้มค่า ขณะเดียวกันพืชคลุมดินก็สามารถนํามาใช้ประโยชน์ในการเลี้ยงสัตว์ได้ด้วย
มะเกลือ สมุนไพรสีนิล
มะเกลือ พืชสมุนไพรที่เราคุ้นชื่อเพราะเป็นพืชผลที่เรานํามาใช้ย้อมสีผ้าให้เป็นสีดํา ที่สีติดทนติดนาน แต่จะมีสักกี่คนที่จะรู้จักต้นมะเกลือหรือเคยเห็นต้นมะเกลือกัน ทั้งที่เป็นไม้ที่มีถิ่นกําเนิดในประเทศไทยเราเอง เพราะมะเหลือนั้นจะเติบโตได้ดีในป่าลึก ใกล้ลําธาร ชอบความชุ่มชื้นสูง และด้วยผลสุกมีสีดําจึงไม่นิยมมาปลูกในบ้านเรือนกันนักเพราะถือว่าเป็นสีที่ไม่เป็นมงคล อีกทั้งรสชาติของผลมะเกลือนั้นฝาดมาก ทําให้สัตว์ไม่กินผลมะเกลือจึงไม่สามารถแพร่พันธุ์ได้ดีเหมือนผลไม้ชนิดอื่น
พันธุ์มะม่วง
มะม่วง ผลไม้ที่มีหลายพันธุ์ พบเห็นได้มากในทุกพื้นที่ของประเทศไทย ได้รับความนิยมปลูกทั้งเพื่อเป็นร่มเงา เก็บกินผลในครัวเรือนและปลูกเพื่อจําหน่ายผลผลิตและต้นกล้า เป็นผลไม้ที่มีแหล่งกําเนิดอยู่ในพม่าและอินเดียตะวันออก ปลูกง่าย ทนแดด ทนร้อน  ปรับตัวกับสภาพแวดล้อมได้ดี รับประทานได้ทั้งสุกและดิบและยังนํามาแปรรูปได้หลายอย่าง
กะหล่ําดาว จากที่สูง สู่จานสุขภาพ
กะหล่ําดาว ผักจิ๋วที่กําลังเป็นที่นิยมของตลาดในปัจจุบัน เป็นพืชผักในกลุ่มเดียวกับคะน้า กะหล่ําดอกและผักกาด มีลักษณะคล้ายกะหล่ําปลีขนาดเล็กมีคุณค่าทางโภชนาการสูง มีแคลอรี่ต่ําแต่ให้ไฟเบอร์สูง มีวิตามินเคสูง กระตุ้นการทํางานของเลือดและกระดูก ปริมาณวิตามินซีที่สูงช่วยปรับสมดุลร่างกายเสริมภูมิคุ้มกัน และกระตุ้นการดูดซึมธาตุเหล็กไปใช้งานได้ดี ลดความเสี่ยงต่อการเป็นโรคเรื้อรัง ทั้งเรื่องเบาหวาน ความดันโลหิตสูงและไขมันในเส้นเลือด
หนอนแดง อาหารสัตว์น้ําโปรตีนสูง
หนอนแดง เป็นหนอนที่มีสีแดงตามชื่อ ภาษาอังกฤษเรียกว่า Blood worm เป็นสัตว์ไม่มีกระดูกสันหลัง อาศัยอยู่ในใต้แหล่งน้ําบริเวณผิวดินก้นบ่อ มีตัวอ่อนคล้ายยุงเพราะอยู่ในวงศ์เดียวกันมีชื่อว่า “ริ้น” แต่ขาของริ้นจะยาวโปร่งกว่าขายุงอย่างเห็นได้ชัด และไม่กัดกินเลือดคนเหมือนยุง เมื่อวางไข่แล้วจะฟักออกมาเป็นหนอนแดงที่มีความยาวประมาณ 0.3-1.8 เซนติเมตร มีตาสีดํา ใช้ขนบางๆ รวบอาหารกิน มีกรามบดที่แข็งแรงบดอาหารประเภทอินทรียวัตถุในน้ําที่ย่อยสลายได้ แล้วกลืนเข้าไปไว้ที่ส่วนอกของลําตัว ทําให้หน้าอกบวมเป่งขึ้นทันทีเมื่อกินอาหารเข้าไปแล้ว
ผักออแกนนิก ตอบโจทย์เศรษฐกิจสีเขียว
ผักออแกนนิก หรือ ผักออร์แกนนิค เป็นหนึ่งในกระแสการทําเกษตรกรรมยุคใหม่ ที่ตอบโจทย์สังคมสูงวัยที่คนส่วนใหญ่หันมาดูแลสุขภาพกันมากขึ้น ใส่ใจกับรายละเอียดรอบตัว โดยเฉพาะเรื่องของอาหารการกินที่เลี่ยงการปนเปื้อนมากที่สุดเน้นการรับประทานอาหารที่มีประโยชน์ต่อสุขภาพ ซึ่งทําให้เกิดแนวคิดในการทําเกษตรอินทรีย์หรือการปลูกผักออแกนนิก เพื่อรองรับตลาดอาหารสุขภาพที่เติบโตขึ้นอย่างต่อเนื่องในยุคปัจจุบัน และเป็นส่วนหนึ่งของการเป็นผู้ประกอบการสีเขียว
ใบมะพร้าว ทําเล่น ๆ เห็นรายได้
ใบมะพร้าว  ไม่ได้มีความสําคัญแค่เป็นส่วนหนึ่งของต้นมะพร้าวเท่านั้น แต่กลับมีคุณประโยชน์มากมาย ที่คนไทยเรานํามาใช้กันอย่างแพร่หลาย โดยเฉพาะงานจักสานและหีบห่อ รวมไปถึงงานประดิษฐ์ของเล่นของเด็ก ๆ ในยุคอดีต และยังถูกนําไปใช้ในการจัดตกแต่งทําซุ้มประตูและใช้ในพิธีกรรมต่างๆ อีกด้วย เป็นวัสดุที่มีความผูกพันกับวิถีชีวิตคนไทย โดยเราอาจจะยอมรับได้ว่าทุกส่วนของต้นมะพร้าวนั้นนํามาใช้ประโยชน์ได้นานัปการทีเดียวครับ
ต้นยูคาลิปตัส สารพัดประโยชน์
แหล่งกําเนิดของยูคาลิปตัสมาจากทวีปออสเตรเลีย​ และได้นําเข้ามาปลูกในประเทศ​ไทยในสมัยของรัชกาล​ที่ 5 เพราะต้นยูคาลิปตัสมีประโยชน์​มากมายหลายประการ ได้แก่ น้ํามันของยูคาลิปตัส​มีคุณสมบัติ​พิเศษในการบรรเทาอาการคัดจมูก ไอ ภูมิแพ้ รักษาอาการเจ็บคอ ช่วยให้หายใจโล่งขึ้น จนถูกนํามาเป็นส่วนผสมของยาแผนปัจจุบันที่ใช้เพื่อการบรรเทาอาการดังกล่าว ในใบของพืชชนิดนี้มีส่วนช่วย​ในการไล่ยุงได้เป็นอย่างดี เนื้อไม้ของต้นยูคาลิปตัส​ขนาดเล็ก​เหมาะกับการนํามาทําฟืนเผาถ่าน เพราะจะให้ถ่านที่มีคุณภาพ ไม่มีควัน ให้ความร้อนที่สูงกว่าเนื้อไม้อื่นๆ ส่วนเนื้อไม้ยูคาลิปตัสขนาดใหญ่เหมาะกับการทําเฟอร์นิเจอร์​ เสาเข็ม​ นั่งร้าน ซึ่งถือว่าเป็นต้นไม้ที่ให้ประโยชน์​อย่างมากมายเลยทีเดียวล่ะครับ
พริกจินดา พริกพื้นบ้านรสชาติดี
พริกจินดา เป็นหนึ่งในสายพันธุ์ของพริกที่นิยมปลูกกันอย่างมากในท้องตลอด ถูกจัดให้เป็นพืชสําคัญทางเศรษฐกิจของไทย พริกจินดานั้นอยู่ในกลุ่มของพริกขี้หนูผลใหญ่ นําไปใช้ทั้งในรูปของพริกสด พริกแห้ง และซอสพริก โดยพันธุ์ที่นํามาปลูกกันนั้นมีทั้งพันธุ์พื้นเมือง และพันธุ์ผสมที่ผ่านการวิจัยทั้งจากหน่วยงานภาครัฐและเอกชน โดยแหล่งปลูกสําคัญในประเทศนั้นจะอยู่ที่ภาคตะวันออกเฉียงเหนือ ภาคเหนือ ภาคตะวันออก และภาคกลางรองกันมาตามลําดับครับ ทั้งนี้ขึ้นอยู่กับสภาพแวดล้อมที่เหมาะสมร่วมด้วย คือ สภาพดินที่จะต้องเป็นดินร่วนปนทราย เพราะจะสามารถระบายน้ําได้ดี
กล้วยหิน ของดีที่คนรู้จักน้อย
เมื่อเราเอ่ยถึงกล้วย หลายคนจะนึกถึงกล้วยพันธุ์ต่างๆ มากมาย ไล่ไปตั้งแต่กล้วยหอม กล้วยน้ําว้า กล้วยไข่ แต่จะมีซักกี่คนที่นึกถึง”กล้วยหิน” อาจจะเป็นเพราะเป็นพืชเฉพาะพื้นที่ ที่จะพบได้เพียงในจังหวัดยะลาเท่านั้น ทําให้เราไม่คุ้นชื่อ แต่เมื่อการขนส่งดีขึ้น การสื่อสารง่ายขึ้น ทําให้ชื่อเสียงของกล้วยหินเริ่มเป็นที่รู้จักไปทั่วประเทศ ไม่ได้จําเพาะเจาะจงแค่เพียงพื้นที่จังหวัดยะลาอีกต่อไป จนกลายเป็นพืชเศรษฐกิจที่สําคัญของยะลาและยังได้รับการขึ้นทะเบียนเป็นสิ่งบ่งชี้ทางภูมิศาสตร์ (GI: Geographical Indication) ที่สามารถปลูกได้ดีในทําเลที่มีหินกรวดเลียบฝั่งของแม่น้ําปัตตานีในอําเภอบันนังสตาเท่านั้น จึงเป็นที่มาของชื่อ “กล้วยหิน”